12 septembrie 2022

**Comunicat de presă**

Inspecția Muncii, prin ITM Constanța, a desfășurat în perioada 1 iulie – 3 septembrie 2022o *Campanie privind verificarea respectării prevederilor legale de securitate şi sănătate în muncă, precum şi verificarea modului de respectare a prevederilor legale privind încheierea și executarea contractelor individuale de muncă de către agenţii economici care îşi desfăşoară activitatea pe Litoralul Mării Negre în domeniul turismului, alimentaţiei publice şi comerţului*

În prezența unei delegații a Inspecție Muncii, condusă de inspectorul general de stat, Dantes Nicolae BRATU, în cadrul unei întâlniri cu angajatorii din județul Constanța care a avut loc astăzi,12.09.2022, cu ocazia finalizării acțiunilor de control desfășurate, în perioada 1 iulie – 3 septembrie 2022, *în cadrul Campaniei privind verificarea respectării prevederilor legale de securitate şi sănătate în muncă, precum şi verificarea modului de respectare a prevederilor legale privind încheierea și executarea contractelor individuale de muncă de către agenţii economici care îşi desfăşoară activitatea pe Litoralul Mării Negre în domeniul turismului, alimentaţiei publice şi comerţului, coduri CAEN 55 și 56.au fost dezbatute aspectele importante întălnite în teren și care*

In domeniul relațiilor de muncă, au fost verificați un număr de 392 angajatori unde s-au aplicat 72 de sancțiuni din care 49 amenzi în valoare de 1.072.000 lei și 23 de avertismente. Au fost depistate 36 de persoane care lucrau fără forme legale de angajare iar pentru 3 angajatori care au încălcat regimul de lucru al minorilor, au fost înaintate dosare către Parchetul de pe lângă Judecătoria Constanța.

Cele mai frecvente deficienţe în domeniul relațiilor de muncă, constatate de către inspectorii de muncă în acţiunile de control, au fost:

* nerespectarea dispoziţiilor legale privind durata maximă a timpului de muncă, necompensarea orelor suplimentare cu timp liber corespunzător sau neacordarea sporului corespunzător la salariu, în cazul în care compensarea prin ore libere plătite nu este posibilă;
* neacordarea de liber în zilele de sărbătoare legală și neacordarea repausului săptămânal și nerespectarea dispoziţiilor legale privind munca de noapte;
* încălcarea interdicţiei de a se efectua ore suplimentare în cazul contractelor individuale de muncă cu timp parţial;
* neevidenţierea reală în documentele de evidenţă a timpului de muncă a numărului de ore efectiv lucrate de către salariaţi și nerespectarea obligaţiei privind repartizarea programului de lucru în cazul contractelor individuale de muncă cu timp parţial;
* nerespectarea dispoziţiilor legale privind registrul general de evidență a salariaților.

În acest context, Inspecția Muncii a considerat oportună declanşarea unor acţiuni de control la angajatorii care îşi desfăşoară activitatea pe Litoralul Mării Negre în domeniul turismului, alimentaţiei publice şi comerţului în vederea identificării cazurilor de încălcare a prevederilor legale care reglementează relațiile de muncă cu privire la:

* angajarea personalului (contracte individuale de muncă cu normă întreagă, contracte individuale de muncă cu timp parțial etc.);
* transmiterea, în termenul legal, a contractelor individuale de muncă în registrul general de evidență a salariaților;
* durata timpului de muncă şi munca suplimentară și întocmirea evidenţei orelor de muncă prestate de salariați;
* repausuri periodice (repausul săptămânal, sărbători legale);
* munca de noapte;
* acordarea drepturilor salariale;
* regulamentul intern/contractul colectiv de muncă încheiat la nivel de unitate.

In domeniul securității și sănătății în muncă au fost efectuate 311 controale unde au fost aplicate 72 de sancțiuni din care 37 amenzi în valoare de 155.500 și 35 de avertismente pentru care au fost dispuse masuri de remediere.

Cele mai frecvente deficienţe în domeniul securității și sănătății în muncă, pe care le-au constatat inspectorii de muncă în acţiunile de control, au fost :

* Improvizații la instalațiile electrice;
* Lipsa instrucțiunilor de exploatare și protecție pentru echipamentele de muncă;
* Lipsa fișelor de aptitudini, neefectuarea controalelor medicale la angajare sau la schimbarea locului de muncă;
* Neacordarea echipamentului individual de protecţie lucrătorilor;
* Nepurtarea echipamentului individual de protecţie de către lucrători;
* Instruirea necorespunzătoare/incompletă a lucrătorilor în domeniul securităţii şi sănătăţii în muncă;
* Instruirea necorespunzătoare a persoanelor stabilite prin decizia angajatorului să acorde primul ajutor și truse sanitare incomplete.

*”Scopul campaniei este acela de creştere a gradului de conştientizare, atât a angajaţilor cât şi a angajatorilor în ceea ce priveşte necesitatea aplicării şi respectării legislației muncii pentru diminuarea cazurilor de muncă nedeclarată și subdeclarată. La acest capitol, suntem în fața unui paradox, întrucât, din practică, interacționând cu angajatorii, ne este semnalată o criză acută de forță de muncă în acest domeniu, însă, cu toate acestea, foarte mulți angajatori recurg la folosirea lucrătorilor fără întocmirea de forme legale de muncă, cu toate dezavantajele, pentru angajat și angajator, care decurg de aici. Un alt aspect asupra căruia doresc să insist este acela că, din cauza caracterului sezonier al acestor activităţi, angajatorii din domeniul turismului, alimentaţiei publice şi comerţului au tendinţa de a minimaliza riscurile existente, privind securitatea şi sănătatea la locul de muncă, fapt constatat şi în campaniile desfăşurate anterior pe Litoralul Mării Negre. Securitatea și sănătatea în muncă a lucrătorilor care desfășoară activități în domeniul hotelier și al serviciilor de alimentație publică, în care intră restaurante, fast – food – uri, cantine, cafenele, bistrouri, cluburi și discoteci, trebuie să fie permanent în atenția angajatorilor, deoarece aceștia sunt expuşi la o serie întreagă de riscuri de accidentare la locul de muncă, precum: arsuri termice și chimice, tăieturi, înțepături, riscuri electrice, risc de intoxicare cu substanţe chimice utilizate la curăţenie, căldură sau umiditate excesivă, echipamente de munca incorect utilizate, alternări bruşte între temperaturi mari şi mici, activităţi repetitive, stresul provocat angajaţilor din cauza unui comportament neadecvat al clienţilor, agresiune și manipulare manuală a maselor și altele. Prin această campanie ne dorim o creştere a gradului de conştientizare, atât a angajaţilor cât şi a angajatorilor în ceea ce priveşte necesitatea aplicării şi respectării, la locul de muncă, a legislaţiei specifice în domeniul securităţii şi sănătăţii în muncă și scăderea, cu cel puțin 25%, a accidentelor de muncă, prin**diminuarea sau chiar eliminarea riscurilor, accentuând, pe cât posibil, asupra modului în care riscurile specifice sunt combătute la sursă.*” – Dantes Nicolae BRATU, inspector general de stat.

Campania s-a desfășurat timp de 10 săptămâni, în fiecare zi a săptămânii, în principal în trei zone reprezentative de pe litoralul românesc: Zona de nord (Constanța, Mamaia, Năvodari), Zona centrală (Constanța sud - Eforie Nord/Sud), Zona de sud (Neptun, Olimp, Vama Veche).

Controale comune

**Serviciul Comunicare**